FREE BG - Русия ще изпрати Т-90 на Ирак
Публикувано: 15. 08. 2017, 10:56
Русия е готова да изпрати значителна помощ на Ирак, като тя ще е под формата на танкове Т-90 с цел да подпомогне военния потенция и въоръжаването на иракската армия.
Съобщението е направено от руския посланик в Багдад, Максим Максимов в понеделник, съобщават иракските медии, които допълват, че Москва се надява също така, да постигне споразумение с Багдад по отношение на нови съвместни проекти в областта на отбранителната индустрия.
Т-90 са трето поколение руски танкове, добре познати с огневата си мощ. Тяхната експортна версия включва осколъчни боеприпаси с дистанционно взривяване, които причиняват допълнителни щети в противниковите редове (по информация на Спутник). Основните модификации на Т-90 са въоръжени със 125 мм оръдие, а огневата мощ на машината позволява пробиването на силно бронирани цели на разстояние до 5 км. от ход (когато танка се движи с до 30 км. в час) с вероятност от попадение от първия изстрел.
Руският посланник е добавил, че Ирак е важен партньор за Русия в Близкия Изток, особено по отношение на продължаващатата война с „Ислямска Държава“ (ИД) и е отбелязъл, че страната има значителен принос в тази борба и е доказала своята висока ефективност в елиминирането на екстремистката групировка.